Publication: Magyar Közlöny
Issue: MK-2005-77 (Year: 2005, Number: 77)
Era: 2004-2010
Section: A kisebbségi iskolai nevelést és oktatást végzõ iskola – a 243/2003. (XII. 17.) Korm. rendeletben kiadott
Paragraph Index: 36

b) Ha az iskolában nem folyik valamely cigány nyelv oktatása, akkor a heti legalább egy tanórára kiterjedõ kötelezõ cigány népismeret oktatása mellett heti legalább két kötelezõ tanóra (pl. Ének-zene, Tánc és dráma, Vizuális kultúra stb.) keretében kisebbségi kulturális tevékenységet biztosít az iskola. E) A kiegészítõ kisebbségi oktatás A kiegészítõ kisebbségi oktatás a kisebbségi nyelv és irodalom, továbbá a népismeret elsajátítását külön megszervezett kötelezõ tanórai foglalkozások keretében biztosítja. Tartalmára és idõkeretére a nyelvoktató kisebbségi oktatás elõírásai érvényesek. II. A KISEBBSÉGI OKTATÁS TARTALMI KÖVETELMÉNYEI A kisebbségi oktatás tartalmi követelményei a Nemzeti Alaptanterv követelményeit veszik alapul, egészítik ki, biztosítva ezáltal, hogy a kisebbségi oktatásban részt vevõ tanulók a más iskolákba járó tanulókkal azonos esélyek mellett készülhessenek fel az alapmûveltségi vizsgára és az érettségi vizsgára, illetve a felsõfokú iskolai tanulmányok megkezdésére. E mellett a kisebbségi oktatás felkészít a kisebbség anyanyelvi és irodalmi és népismereti (történelmi, földrajzi, kulturális) tananyagából is az alapmûveltségi vizsgára, valamint – az érettségi vizsga vizsgaszabályzatában megfogalmazott kisebbségi anyanyelvi, irodalmi és népismereti követelményekre való figyelemmel is – az érettségi vizsgára. Az iskola pedagógiai programja a kisebbségi oktatási formához igazodóan tartalmazza a kisebbség nyelvének, az irodalomnak és a népismeretnek az oktatását az elsõ évfolyamtól felmenõ rendszerben. Az anyanyelv (kisebbség nyelve) és irodalom, és a kisebbségi népismeret tartalmát közös általános fejlesztési követelmények és kisebbségenként differenciált részletes követelmények határozzák meg. Az iskolák pedagógiai programjai e követelmények alapján az elsõ évfolyamtól felmenõ rendszerben készült. Az iskola pedagógiai programja, a kisebbségi oktatás követelményei alapján készült helyi tanterveket az elsõ évfolyamtól felmenõ rendszerben tartalmazza. Az anyanyelv (a kisebbség nyelve) és irodalom, illetve a népismeret oktatásához szükséges részletes követelményekkel nem rendelkezõ kisebbségek esetében a helyi tanterv az e melléklet II. részében megfogalmazott anyanyelv (a kisebbség nyelve) és irodalom, illetve a kisebbségi népismeret általános fejlesztési követelményei alapján készíthetõ el. A) Az anyanyelv (kisebbség nyelve) és irodalom

Source: https://magyarkozlony.hu/hivatalos-lapok/5d10bfc9c22b22f65077161afcb0f84c4771abfa/dokumentumok/0d34b05841eb61bb725520537752051b99669555/letoltes